
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A   NR. 23

din 28 februarie 2013

privind aprobarea structurii reţelei şcolare a unităţilor de învăţământ preuniversitar din municipiul Sighişoara pentru anul şcolar 2013 – 2014

Consiliul local al municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului în calitate de iniţiator, înregistrat cu nr. 3050/III/08.02.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 al. (6) din Legea 215 din 2001, legea administraţiei publice locale, republicată, cu modificările şi completările ulterioare;

Având în vedere adresa Inspectoratului Şcolar Judeţean Mureş nr. 1295 din 7 ianuarie 2013, înregistrată la Municipiul Sighişoara sub nr. 320 din 9 ianuarie 2013, prin care ni se solicita „proiectul privind reorganizarea reţelei şcolare a unităţilor de învăţământ preuniversitar”; 
Ţinînd cont de prevederile art. 61, alin. (2) din Legea nr. 1/2011, legea educaţiei naţionale, cu referire la reţeaua şcolară, de Avizul conform al Inspectoratului Şcolar Judeţean Mureş nr. 1295 din 25.01.2013, înregistrat la Municipiul Sighişoara cu nr. 3044/08.02.2013, respectiv Avizul conform al Inspectoratului Şcolar Judeţean Mureş nr. 99 din 11.02.2013, înregistrat la Municipiul Sighişoara cu nr. 3294/12.02.2013;

Văzând Raportul de specialitate nr. 3052/III/08.02.2013 al Serviciului Relaţii Publice, prin care se propune aprobarea structurii reţelei şcolare a unităţilor de învăţământ preuniversitar din municipiul Sighişoara în anul şcolar 2013 - 2014,  îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;

În temeiul prevederilor art. 36 (6) lit. „a” pct. 1, art. 45 (1) şi a art. 115 (1) lit. „b” din Legea nr. 215/2001, legea administraţiei publice locale, republicată, cu modificările şi completările ulterioare; 

H O T Ă R Ă Ş T E:
Art.1. Se aprobă structura reţelei şcolare a unităţilor de învăţământ preuniversitar de stat din municipiul Sighişoara, conform Anexei 1, care face parte integrantă din prezenta.

Art.2. Se aprobă structura reţelei şcolare a unităţilor de învăţământ preuniversitar particular din municipiul Sighişoara, conform Anexei 2, care face parte integrantă din prezenta.

Art.3. Cu ducerea la îndeplinire a prevederilor prezentei se încredinţează Primarul municipiului şi d-na Anca-Silvia Raţiu din cadrul Serviciului Relaţii Publice.

Art.4. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,


Adrian Burlacu       

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. Serviciul relaţii publice;

1 ex. Inspectoratul Şcolar Judeţean Mureş
8 ex.AF/MF

